La dissenyadora Elena Estaun, amb la col·lecció " Ethnic Vibes", ha estat reconeguda, amb el Premi Nacional de la Generalitat de Catalunya a la Millor Col·lecció 080 d'aquesta edició de la passarel·la.
De la seva banda, la debutant Mietis, amb la col·lecció "Cosmic", s'ha endut el Premi Nacional de la Generalitat de Catalunya al Disseny Emergent 080 by Desigual de la 20a edició de la passarel·la.
També s'ha premiat la firma Torras amb el Premi Modacc a les Marques Exportadores, per la col·lecció "Beat Generation".
La dissenyadora emergent Maria Fontanella, de la firma Mietis, Premi Nacional 080 al Disseny Emergent, ha assegurat que "aquest premi ho representa tot, és una gran oportunitat que m'ofereixen i estic molt contenta".
Al seu torn, la dissenyadora Elena Estaun, guanyadora del Premi Nacional 080 a la Millor Col·lecció ha reconegut que "no m'ho esperava, perquè realment hi havia molts dissenyadors i molt bon nivell".
La creadora ha reconegut que "és un repte superar-se de cara a la propera edició".
En aquest aspecte, Estaun ha assegurat que "continuaré aplicant el mateix concepte de vestit joia perquè és el que m'apassiona i el que crec que em diferencia".
De la seva banda, la directora creativa de la firma Torras, Marta López, guanyadora del Premi 080 Modacc per a Marques Exportadores, visiblement emocionada, ha destacat que "és una sorpresa molt maca, no me l'esperava".
El Premi Nacional al Disseny Emergent està dotat amb 15.000 euros, i amb ell es vol potenciar l'estratègia empresarial de la marca pel que fa a la consolidació de la fase de creació d'empresa.
Aquest premi ha comptat de nou amb el suport de Desigual.
El guanyador del premi presentarà la seva propera col·lecció en la següent edició de la 080 Barcelona Fashion.
Així mateix, una mostra de la col·lecció guanyadora formarà part del fons del Museu Tèxtil i de la Indumentària de Catalunya.
De la seva banda, el Premi Nacional de la Generalitat de Catalunya a la Millor Col•lecció 080 Barcelona Fashion consisteix en la participació directa a l'edició de gener de 2018 del 080 Barcelona Fashion, de forma gratuïta.
A banda dels guardons institucionals, el Premi MODACC a la Millor Col·lecció de la 20a edició de la 080 Barcelona Fashion de Marques Exportadores, que consisteix en la participació directa a la següent edició de la passarel·la 080 Barcelona Fashion de forma gratuïta i un premi de 6.000 euros en serveis del Clúster.
La dissenyadora Elena Estaun, amb la col·lecció " Ethnic Vibes", Premi Nacional 080 a la Millor Col·lecció
Elena Estaun compta amb una destacada trajectòria com a dissenyadora de joies.
S'inspira en objectes quotidians, els hi canvia la funcionalitat i els converteix en obres d'art. Femelles, claus antigues i fòssils es podrien considerar les tres fonts d'inspiració.
Va estudiar disseny i màrqueting de moda al Parson's de Nova York i diversos cursos de joieria experimental al St.
Martin's de Londres, i va convertir la seva passió en professió.
Les seves peces de joieria destaquen per la seva identitat transgressora, definint un nou concepte d'elegància alhora industrial, urbà i ètnic.
Estaun ha decidit convertir les joies en vestimenta, i en la seva faceta com a dissenyadora de moda ha debutat en aquesta edició de la passarel·la 080.
La col·lecció guanyadora, "Ethnic Vibes", és una proposta que s'inspira en la metamorfosi de la dona a través del temps.
Fusiona les joies amb les peces de vestir per crear un nou concepte de vestimenta joia.
Fa un salt en el temps, des de l'origen de la dona primitiva fins a una dona futurista del Manhattan del 2117.
Reflecteix l'adaptació de la dona als canvis històrics amb una mateixa marca i un estil camaleònic, ètnic, urbà i transgressor, i crea així, un nou concepte d'elegància.
Mietis, amb la col·lecció "Cosmic", Premi Nacional al Disseny Emergent 080 by Desigual
Nascuda al 1992 a Igualada, Maria Fontanella és la jove dissenyadora darrera de la firma Mietis.
El tennis i la competició van tenir un paper rellevant en la seva adolescència, aportant-li valors com la constància, disciplina i esforç.
El 2010 va marxar a Milà a estudiar a Fashion Design a l'Instituto Marangoni.
Posteriorment, patronatge i confecció a l'Instituto Secoli, on es va graduar amb honors.
La tradició adobera familiar la va impulsar a tornar a Igualada per obrir el seu atelier, on la pell de qualitat és la seva base, que reinterpreta en clau moderna.
La col·lecció premiada, " Cosmic Cinderella" -proposta per a la primavera-estiu 2018- s'inspira en els mons de la fantasia, el cinema, el futurisme i el motor.
Els jocs de volums fets amb pell donen força a la fragilitat i delicadesa de la Cosmic Cinderella.
La bellesa idealitzada convergeix així amb influències desenfadades pròpies de les Flappers dels anys 20.
Les línies futuristes són presents a través d'una influència directa de l'arquitectura, el disseny del Palais Bulle de Pierre Cardin i el disseny dels anys 60.
D'una forma molt especial, es fa homenatge al món del motor amb les jaquetes i els pantalons.
L'elecció del guanyador anirà a càrrec d'un jurat professional creat al efecte.
El guanyador s'escollirà d'acord amb els criteris de disseny i creativitat de la col•lecció, qualitat de la col•lecció i potencial comercial de la col•lecció.
--> Andrea Figueras ( Directora de Comunicació per a Espanya a Desigual.)
--> Carole Touati: Francesa establerta a Barcelona, va fundar Lelook ( lelook.eu ), una consultoria creativa versàtil especialitzada en moda, l'any 2007.
Actualment, col·labora amb la marca d'ulleres Alfred Kerbs ( alfredkerbs.com ), com a directora creativa, i amb Inditex, tant en l'organització de jornades de formació com en el suport als departaments de Recursos Humans per a la selecció de candidats, entre d'altres.
A més, fa poc ha creat un espai a Barcelona, Coco Coffice ( cofficebarcelona.com ), per a nòmades digitals.
--> Elena Martín: Directora de Moda de Bau Escola Universitària.
Mànager i Fundadora D'una Marca De Luxe, Bcn/londres: Martin Lamothe
Va treballar al costat de la reconeguda crítica de moda Suzy Menkes a l'International Herald Tribune durant setze anys.
Ha estat seleccionada com una de les 500 persones més influents en el món de la moda durant tres anys consecutius.
Ha publicat articles al New York Times, a l'International Herald Tribune, a la Vogue d'Itàlia, a Vogue Japan, a Vogue Arabia, al Harper's Bazaar del Brasil, a la revista L'Officiel, a la revista Mixte, a GQ Germany, Industrie, Designare, Bal Harbour Magazine i a la revista Elite Traveler.
La firma Torras, amb la col·lecció "Beat Generation" Premi 080 Modacc
Les col·leccions de TORRAS, nascudes a Caldes de Montbui, són presents avui a top stores de 40 països, en ciutats com Barcelona, Nova York, Londres, Moscou o Xangai.
TORRAS té una taxa d'exportació d'un 70%, showrooms a Milà i a Nova York, i participa a les principals fires internacionals de moda.
En la proposta guanyadora a presentat "Beat Generation", Torras s'ha inspirat en la Generació Beat, el moviment inicialment literari de la dècada dels 50s als Estats Units.
La firma ha fet un particular homenatge a l'esperit beatnik en la seva col·lecció d'home: l'amor pel jazz i els cafès, el rebuig cap a la societat clàssica americana, la llibertat i la sensibilitat cap a la filosofia oriental, que va captivar els joves a finals dels 50 i va ser el precedent del moviment hippie.
Per a Torras ha estat una font d'inspiració d'on ha extret l'inconformisme, la llibertat i una estètica on la jaqueta de cuir agafa un protagonisme únic.
La col·lecció beu de colors foscos i durs, de materials nobles, autèntics i d'un caràcter masculí.
Prop de 31.000 assistents en aquesta edició de la 080 Barcelona Fashion
En aquesta 20 a edició, 30.700 persones han passat pel 080 Barcelona Fashion, entre assistents a les desfilades, mitjans de comunicació, bloggers, compradors i públic en general, un 23,7% més respecte l'anterior edició.
En l'edició d'enguany, han seguit in situ la passarel·la un total de 995 professionals de la comunicació, de 417 mitjans diferents, entre periodistes, bloggers i influencers.
387 són de mitjans de comunicació catalans o d'àmbit estatal (agències de notícies, televisions, ràdios, premsa diària, premsa especialitzada, revistes...), 160 són bloggers o mitjans digitals, 125 són digital influencers, 1 90 són mitjans gràfics, i 133 són periodistes de mitjans internacionals de països com Regne Unit, França, Alemanya, Itàlia, o Mèxic,, de mitjans com Wonderland ( UK), L'Officiel( FR), Gioia!
En relació amb les xarxes socials, el nombre de seguidors a Facebook, avui, dia de tancament, s'ha situat en 88.165 seguidors (representa un increment de 0,5% respecte el tancament de l'anterior edició).
A Twitter, avui hi ha 25.400 seguidors (un 0,8% més que al tancament de l'anterior edició).
Finalment, Instagram, és la xarxa que ha experimentat un major creixement, amb 41.800, un 6,63% més que al tancament de la passada edició.
Pel que fa al web del 080 Barcelona Fashion durant aquesta setmana (del 26 al 30 de juny) la plataforma ha registrat més de 30.000 visites.
La majoria de les visites són d'origen nacional i estatal, seguit d'Estats Units com a país que encapçala la procedència de les visites a nivell internacional.
Respecte a Europa destaquen països com Itàlia, Regne Unit, França i Alemanya.
Fora d'Europa, i a banda de EEUU, destaquen les visites procedents de països com Xina, Mèxic, Rússia i Argentina D'altra banda, ressaltar que en menys de dues setmanes des l'obertura d'inscripcions (13 de juny), gairebé 13.000 persones s'han inscrit a l'Open Area del 080 Barcelona Fashion a través del web.